नाबालिग से रेप नहीं कर पाया तो आंखें फोड़ीं  
यूपी के कन्नौज में 14 साल की एक बच्ची के साथ बलात्कार करने में विफल रहने पर दो लड़कों ने चाकू गोदकर उसकी आंखें फोड़ दीं।
यूपी के कन्नौज में एक बच्ची से बलात्कार करने में विफल रहने पर दो लड़कों ने चाकू गोदकर उसकी आंखें फोड़ दीं। कन्नौज जिले के गोसाईंगंज इलाके में एक 14 साल की बच्ची खेतों में गई थी, तभी गांव के ही दो लड़कों की बुरी नजर उस पर पड़ी। उन लोगों ने लड़की के साथ बलात्कार करने की कोशिश की। बलात्कार करने में नाकाम रहने पर उस लड़की की दोनों आंखें चाकू से फोड़ दीं।  इस मामले में पुलिस की नाकामी सामने आ रही है और वह सिर्फ खानापूर्ति में लगी हुई है। दोनों आरोपी पुलिस की पकड़ से दूर हैं। गौरतलब है कि यूपी के लखीमपुर में भी कुछ इसी तरह की घटना में एक लड़की की मौत हो गई थी और पुलिस की लापरवाही सामने आई थी।